စီးပွားရေးသိပ္ပံပညာဆိုင်ရာ နိုဘယ်အထိမ်းအမှတ်ဆု

ဆွီဒင်အမျိုးသားဘဏ်၏ အဲလ်ဖရက် နိုဘယ်(Alfred Nobel) အထိမ်းအမှတ် စီးပွားရေးသိပ္ပံပညာဆိုင်ရာဆု ()()သည် နိုဘယ်ဖောင်ဒေးရှင်းမှ ကမကထပြု၍ ချီးမြှင့်သော စီးပွားရေးပညာဆိုင်ရာဆု ဖြစ်ပြီး၊ ယေဘုယျအားဖြင့် စီးပွားရေးပညာဆိုင်ရာနိုဘယ်ဆုအဖြစ် မှတ်ယူကြသည်။ ဤဆုကို ၁၉၆၈-ခုနှစ်တွင် ဆွီဒင်နိုင်ငံ၏ ဗဟိုဘဏ်ဖြစ်သော ဆွီဒင်အမျိုးသားဘဏ် (Sveriges Riksbank)မှ နိုဘယ်ဖောင်ဒေးရှင်းသို့ ဘဏ်၏ နှစ်-၃၀၀ပြည့် အထိမ်းအမှတ် လှူဒါန်းငွေဖြင့် စတင်ခဲ့ခြင်းဖြစ်သည်။ ၎င်းသည် ၁၈၉၅-ခုနှစ်မှ အဲလ်ဖရက် နိုဘယ်(Alfred Nobel)၏ သေတမ်းစာတွင် ရေးသားထားသည့် စာရင်းတွင်ပါဝင်သည့် ဆုတစ်ခု မဟုတ်သဖြင့် နိုဘယ်ဆုမဟုတ်ပေ။ သို့သော်လည်း ဤဆုကို နိုဘယ်ဆုများနှင့် အတူတွဲ၍ နိုဘယ်ဖောင်ဒေးရှင်းမှ ကြီးကြပ်ကွပ်ကဲမှု ပြုသည်။ ဆုရရှိသူစာရင်းကို နိုဘယ်ဆုရှင်များနှင့်အတူ ပေါင်း၍ကြေညာပြီး၊ နိုဘယ်ဆုပေးပွဲ အခမ်းအနားတစ်ခုတည်း၌ပင် ပေါင်း၍ ဆုချီးမြှင့်သည်။

တော်ဝင်ဆွီဒင်သိပ္ပံအကယ်ဒမီ(Royal Swedish Academy of Sciences)မှ ဤဆုရှင်များကို ရွေးချယ်သည်။"Nominating and awarding" , in "Prize in Economic Sciences", Royal Swedish Academy of Sciences. Retrieved July 04, 2017. (ဓာတုဗေဒနှင့် ရူပဗေဒနိုဘယ်ဆုများကိုလည်း ဤအကယ်ဒမီမှပင် ရွေးချယ်သည်။) ပထမဆုံးဆုကို ၁၉၆၉-ခုနှစ်တွင် ဒတ်ခ်ျစီးပွားရေးပညာရှင် Jan Tinbergenနှင့် နော်ဝေစီးပွားရေးပညာရှင် Ragnar Frischတို့အား "စီးပွားရေးဖြစ်စဉ်များအားဆန်းစစ်ခြင်းအတွက်အသုံးပြုသော အခြေအနေအလိုက် ပြောင်းလဲနိုင်သော မော်ဒယ်များ(dynamic models)တီထွင်အသုံးချခြင်း"အတွက် ချီးမြှင့်ခဲ့သည်။"Jan Tinbergen" (2007), in Encyclopædia Britannica, accessed November 16, 2007, from Encyclopædia Britannica Online: <http://www.britannica.com/eb/article-9380801>."Ragnar Frisch" (2007), in Encyclopædia Britannica, accessed November 16, 2007, from Encyclopædia Britannica Online: <http://www.britannica.com/eb/article-9364984r>.

အမည်ပြောင်းလဲခေါ်ဝေါ်မှုများ
ဤဆု၏ ဆွီဒင်ဘာသာစကားဖြင့် လက်ရှိတရားဝင်အမည်မှာ
Sveriges riksbanks pris i ekonomisk vetenskap till Alfred Nobels minne ဖြစ်သည်။ နိုဘယ်ဖောင်ဒေးရှင်းမှ ဤဆု၏အမည်ကို အင်္ဂလိပ်ဘာသာဖြင့် ဘာသာပြန်ဆိုရာတွင် နှစ်အလိုက် ပြောင်းလဲမှုများရှိနေသည်ကို အောက်ပါဇယားတွင် တွေ့ရှိနိုင်သည်။

 ခုနှစ်(များ) ဆွီဒင်မှ အင်္ဂလိပ်သို့ ဘာသာပြန်ပုံ 1969–1970 Prize in Economic Science dedicated to the memory of Alfred Nobel 1971 Prize in Economic Science 1972 Bank of Sweden Prize in Economic Sciences in Memory of Alfred Nobel 1973–1975 Prize in Economic Science in Memory of Alfred Nobel 1976–1977 Prize in Economic Sciences in Memory of Alfred Nobel 1978–1981 Alfred Nobel Memorial Prize in Economic Sciences 1982 Alfred Nobel Memorial Prize in Economic Science 1983 Prize in Economic Sciences in Memory of Alfred Nobel 1984–1990 Alfred Nobel Memorial Prize in Economic Sciences 1991 Sveriges Riksbank (Bank of Sweden) Prize in Economic Sciences in Memory of Alfred Nobel 1992–2005 Bank of Sweden Prize in Economic Sciences in Memory of Alfred Nobel 2006–present The Sveriges Riksbank Prize in Economic Sciences in Memory of Alfred Nobel

ဆက်လက် ကြည့်ရှုရန်
 စီးပွားရေးသိပ္ပံပညာဆိုင်ရာ နိုဘယ်အထိမ်းအမှတ်ဆုရ ပညာရှင်များဇယား

ကိုးကား

ကဏ္ဍ:ဆုတံဆိပ်များ
ကဏ္ဍ:ဘောဂဗေဒ